FINNOMENA Market Alert: ตลาดหุ้นเอเชียร่วงรับรายงานประชุม Fed - FINNOMENA
เช้านี้ตลาดหุ้นทั่วเอเชียปรับตัวลงเคลื่อนไหวในแดนลบ รับรายงานการประชุมของคณะกรรมการนโยบายการเงินของธนาคารกลางสหรัฐฯ (FOMC) ที่ชี้ว่าคณะกรรมการส่วนใหญ่เห็นพ้องว่าควรปรับลดวงเงินเข้าซื้อสินทรัพย์การเงินตามมาตรการ QE ภายในปีนี้จากเดิมที่ตลาดคาดว่าจะเป็นต้นปีหน้า
19 ส.ค. 2564

เช้านี้ตลาดหุ้นทั่วเอเชียปรับตัวลงเคลื่อนไหวในแดนลบ รับรายงานการประชุมของคณะกรรมการนโยบายการเงินของธนาคารกลางสหรัฐฯ (FOMC) ที่ชี้ว่าคณะกรรมการส่วนใหญ่เห็นพ้องว่าควรปรับลดวงเงินเข้าซื้อสินทรัพย์การเงินตามมาตรการ QE ภายในปีนี้จากเดิมที่ตลาดคาดว่าจะเป็นต้นปีหน้า แต่มีคณะกรรมการบางส่วนที่ยังคงมองว่าควรปรับลดในต้นปีหน้า
ขณะเดียวกันตลาดหุ้นจีนโดยเฉพาะกลุ่มเทคโนโลยียังคงได้รับแรงกดดันเพิ่มหลังกระทรวงอุตสาหกรรมและเทคโนโลยีสารสนเทศของจีน ระบุว่าแอปพลิเคชันจำนวน 43 รายการ รวมถึง WeChat ซึ่งเป็นแอปพลิเคชันการสื่อสารของ Tencent ได้ถ่ายโอนข้อมูลผู้ใช้งานอย่างผิดกฎหมาย พร้อมสั่งให้ดำเนินการแก้ไขภายในวันที่ 25 ส.ค. นี้ นอกจากนี้ยังคงมีแรงกดดันหลังประนาธิบดีสี จิ้นผิง มีแผนการกระจายความมั่งคั่ง เพิ่มค่าจ้าง และส่งเสริมชนชั้นกลาง ซึ่งอาจมีการปรับขึ้นอัตราภาษีกับบริษัทเทคโนโลยีและภาษีด้านอสังหาฯ
ส่งให้เช้านี้
ดัชนี Nikkei 225 ปรับตัวลง 0.72%
ดัชนี CSI 300 ปรับตัวลง 0.73%
ดัชนี Hang Seng ปรับตัวลง 1.71%
ดัชนี KOSPI ปรับตัวลง 1.42%
FINNOMENA Investment Team มีมุมมองว่าในระยะสั้นตลาดหุ้นจีนได้รับแรงกดดันและมีความไม่แน่นอนสูง จึงมีคำแนะนำสำหรับนักลงทุนที่มีสัดส่วนการลงทุนในจีนแล้วให้คงสัดส่วนตามสัดส่วนในพอร์ตการลงทุนแนะนำ ส่วนนักลงทุนที่ยังไม่มีสัดส่วนการลงทุนในจีนแนะนำให้ทยอยสะสมตามตามสัดส่วนในพอร์ตการลงทุนแนะนำ ทั้งนี้ควรพิจารณาประกอบกับความเสี่ยงที่ตนเองรับได้ โดยมาตรการดังกล่าวจะส่งผลดีต่อการแข่งขันและพัฒนาอุตสาหกรรมเทคโนโลยีจีนในระยะยาว และ FINNOMENA Investment Team จะติดตามสถานการณ์อย่างใกล้ชิด
แท็ก:
FINNOMENA Market Alert
แชร์บทความ: